钦定古今图书集成/理学汇编/文学典/第028卷 > 郭澄之
## 钦定古今图书集成/理学汇编/文学典/第028卷 > 郭澄之

按《晋书文苑传》：“澄之字仲静，太原阳曲人也。少有才
思，机敏兼人。调补尚书郎，出为南康相。值卢循作逆，
流离仅得还都。刘裕引为相国参军。从裕北伐。既克
长安，裕意更欲西伐，集寮属议之，多不同。次问澄之，
澄之不答。西向诵王粲诗曰：‘南登霸陵岸，回首望长
安’。裕便意定，谓澄之曰：‘当与卿共登霸陵岸耳’。因还。”
澄之位至裕相国从事中郎。封南丰侯。卒于官。所著
文集行于世。